b'\n_START_ARTICLE_\nCyrille Regis\n_START_SECTION_\nTidlige liv\n_START_PARAGRAPH_\nRegis blev f\xc3\xb8dt den 9. februar 1958 i Maripasoula i Fransk Guyana som s\xc3\xb8n af Robert Regis, en arbejdsmand fra Saint Lucia, og Mathilde Regis, en syerske. Hans far flyttede til England i 1962, mens resten af familien, herunder Cyrille, fulgte efter et \xc3\xa5r senere. Cyrille voksede op i Harlesden, som ligger i bydelen Brent._NEWLINE_Efter at have forladt skolen blev Regis uddannet som elektriker, Han arbejdede som elektriker, indtil han blev professionel fodboldspiller. Han var f\xc3\xa6tter til atleten John Regis.\n_START_SECTION_\nIkke-ligaklubber\n_START_PARAGRAPH_\nI s\xc3\xa6sonen 1975-76 spillede Regis for Athenian League-klubben Molesey, for hvem han scorede 25 m\xc3\xa5l i sin eneste s\xc3\xa6son for klubben. Derefter blev han kontaktet af Boreham Wood, men valgte i stedet\xc2\xa0 den 7. juli 1976 at skrive kontrakt med den semi-professionelle Hayes, der spillede i Isthmian League._NEWLINE_Regis blev spottet af West Bromwich Albion\'s talentspejder Ronnie Allen, der anbefalede sin klub at hyre ham. Da Albions ledere t\xc3\xb8vede med at betale en fire-cifret sum for s\xc3\xa5dan en ung, upr\xc3\xb8vet spiller, tilb\xc3\xb8d Allen at finansiere en indledende betaling fra hans egen lomme, s\xc3\xa5 sikker var han p\xc3\xa5, at Regis ville g\xc3\xb8re sig i de \xc3\xb8verste lag af engelsk fodbold. Klubskiftet fandt sted i maj 1977 for en indledende sum p\xc3\xa5 \xc2\xa35,000 plus yderligere \xc2\xa35,000 efter 20 kampe.\n_START_SECTION_\nWest Bromwich Albion\n_START_PARAGRAPH_\nKort efter at han havde bragt Regis til Albion, tog Allen over som manager, efter at hans forg\xc3\xa6nger Johnny Giles tr\xc3\xa5dte tilbage. Regis fik sin debut i en Liga Cup-kamp mod Rotherham United den 31. august 1977, hvor han scorede to gange i en 4-0 sejr. Tre dage senere fik Regis sin liga-debut i en 2-1-sejr over Middlesbrough. Igen scorede han ved at tage bolden fra midterlinjen til straffesparksfeltet og sende bolden i nettet med sin h\xc3\xb8jre fod. Middlesbrough\'s David Mills, der senere blev Regis\' holdkammerat hos Albion, beskrev det som "et m\xc3\xa5l af ren brillians"._NEWLINE_Regis scorede ogs\xc3\xa5 i sin f\xc3\xb8rste FA Cup-kamp i januar 1978, hvor han hjalp Albion med at sl\xc3\xa5 Blackpool 4-1. Et par dage senere udn\xc3\xa6vnte Albion en ny manager, Ron Atkinson. Ronnie Allen havde forladt klubben i slutningen af december til fordel for Saudi-Arabiens landshold, og John Wile, f\xc3\xb8rsteholdets anf\xc3\xb8rer, havde fungeret som manager i den mellemliggende periode.\n_START_SECTION_\nCoventry City\n_START_PARAGRAPH_\nI 1984 sluttede Regis sig til Coventry City for et gebyr p\xc3\xa5 \xc2\xa3250,000. Med Coventry vandt Regis det eneste store trof\xc3\xa6 i sin karriere, FA Cup-turneringen i 1987. Regis var ogs\xc3\xa5 den f\xc3\xb8rste Coventry City-spiller til at score et vindende m\xc3\xa5l p\xc3\xa5 Anfield, i klubbens f\xc3\xb8rste ligasejr d\xc3\xa9r nogensinde (1-0) i november 1989. Det skete s\xc3\xa6sonen efter, at han ogs\xc3\xa5 havde scoret i holdets f\xc3\xb8rste 1.divisions-sejr over Aston Villa nogensinde p\xc3\xa5 Highfield Road (2-1).\n_START_SECTION_\nAston Villa\n_START_PARAGRAPH_\nF\xc3\xb8r s\xc3\xa6sonen 1991-92 skiftede Regis til Aston Villa p\xc3\xa5 en fri transfer, der genforenede ham med hans tidligere manager i West Brom, Ron Atkinson. Han var en af de seks Villa-spillere, der fik deres debut for klubben p\xc3\xa5 \xc3\xa5bningsdagen for s\xc3\xa6sonen, hvor han scorede i en 3-2-sejr\xc2\xa0ude mod Sheffield Wednesday. Regis spillede i over 40 kampe i sin f\xc3\xb8rste s\xc3\xa6son for Villa, og sluttede som klubbens f\xc3\xb8rende liga-m\xc3\xa5lscorer sammen med Dwight Yorke.\n_START_SECTION_\nWolverhampton Wanderers\n_START_PARAGRAPH_\nEfter afslutningen af s\xc3\xa6sonen 1992-93 flyttede Regis til West Midlands-rivalerne Wolverhampton Wanderers. Hans ophold hos ulvene varede kun en enkelt s\xc3\xa6son, hvor han spillede 22 kampe og scorede to gange.\n_START_SECTION_\nWycombe Wanderers\n_START_PARAGRAPH_\nRegis skiftede til Wycombe Wanderers i august 1994.\xc2\xa0 Her dannede\xc2\xa0 han en angriberduo sammen med Simon Garner og scorede ti m\xc3\xa5l i sin eneste s\xc3\xa6son i Buckinghamshire-klubben.\n_START_SECTION_\nLandskampe\n_START_PARAGRAPH_\nRegis\'\xc2\xa0 dobbelte franske og britiske statsborgerskab gjorde ham berettiget til at spille for enten det engelske eller det franske landshold, men det var England, som han valgte at repr\xc3\xa6sentere. Han fik sin England U/21-debut 19. september 1978 i en 2-1-sejr over Danmarks U/21-fodboldlandshold i Hvidovre. Hans f\xc3\xb8rste B-landskamp for England blev en 1-0-sejr mod Tjekkoslovakiet i Prag 28. november 1978. Han spillede yderligere to kampe for B-landsholdet i 1980. Han scorede sit f\xc3\xb8rste m\xc3\xa5l for England U-21 den 5. juni 1979 i en 3-1-udesejr mod Bulgarien. Resultatet hjalp England til at n\xc3\xa5 de sidste faser af europamesterskabet 1980, selv om det kun var \xc3\xa9n ud af seks kvalifikationskampe, hvor Regis deltog. Han spillede i udekampene i b\xc3\xa5de kvartfinale og semifinale, hvor England tabte til \xc3\x98st-Tyskland. I alt spillede han seks gange for U/21-landsholdet, hvor han scorede tre m\xc3\xa5l._NEWLINE_Til trods for at han deltog i fem landskampe for det engelske A-landshold, n\xc3\xa5ede han aldrig at spille alle 90 minutter for sit land p\xc3\xa5 h\xc3\xb8jeste niveau; han spillede som en indskiftning tre gange, og blev selv udskiftet to gange. Han fik sin internationale debut 23. februar 1982 i en 4-0-sejr over Nordirland i en British Home Championship-kamp p\xc3\xa5 Wembley. Regis kom p\xc3\xa5 som en erstatning for Trevor Francis i det 65. minut. Hans sidste internationale optr\xc3\xa6den for England var i 1987 mod Tyrkiet p\xc3\xa5 Wembley, som endte med en 8-0 sejr til hjemmeholdet, hvor han kom p\xc3\xa5 i de sidste 20 minutter._NEWLINE_Han var den tredje sorte spiller p\xc3\xa5 det engelske A-landshold efter Viv Anderson og Laurie Cunningham.\n_START_SECTION_\nPersonligt liv\n_START_PARAGRAPH_\nHans yngre bror er tidligere spiller Dave Regis, og hans nev\xc3\xb8 er Jason Roberts._NEWLINE_Regis blev evangelisk kristen, efter at en bilulykke tog livet af hans ven og tidligere holdkammerat Laurie Cunningham i 1989. Han og Cunningham havde v\xc3\xa6ret involveret i en lignende ulykke to \xc3\xa5r tidligere. Efter at han trak sig tilbage som aktiv fodboldspiller, arbejdede Regis i forskellige stillinger som tr\xc3\xa6ner, inden han bliver en akkrediteret fodboldagent hos Stellar Group Ltd. Han var onkel til fodboldspilleren Jason Roberts, som han var agent for, og f\xc3\xa6tter til sprinter John Regis._NEWLINE_Han fik et \xc3\xa6res-fellowship ved University of Wolverhampton i 2001. I 2004 blev Regis k\xc3\xa5ret som "West Bromwich Albion\'s all time Cult Hero" i en BBC Sport-meningsm\xc3\xa5ling, hvor han fik 65\xc2\xa0% af stemmerne. Samme \xc3\xa5r blev han k\xc3\xa5ret som en af West Bromwich Albion\'s 16 st\xc3\xb8rste spillere i en meningsm\xc3\xa5ling, der blev foretaget i forbindelse med klubbens 125 \xc3\xa5rs jubil\xc3\xa6umsfestligheder. Regis og hans hustru Julia bes\xc3\xb8gte vand-relaterede projekter i Etiopien i 2007 som en del af deres st\xc3\xb8tte til non-profit-organisationen WaterAid._NEWLINE_Regis vandt Coventry City London St\xc3\xb8tteforenings titel som \xc3\x85rets Spiller i 1986/87, og opn\xc3\xa5r altid en h\xc3\xb8j plads i meningsm\xc3\xa5linger om klubbens legender. I 2007/08 blev et Coventry City Hall of Fame billedgalleri rejst p\xc3\xa5 Ricoh Arena med tredive helt store spillere fra klubbens historien om, hvoraf han er \xc3\xa9n._NEWLINE_Han blev udn\xc3\xa6vnt til Medlem af Order of the British Empire (MBE) i 2008.\n_START_SECTION_\nD\xc3\xb8d\n_START_PARAGRAPH_\nRegis\' d\xc3\xb8d blev meddelt 15. januar 2018; han var 59 og efterlod sin anden kone, Julia. Regis d\xc3\xb8de af et hjerteanfald.'